396 NECROLOGUS 



Dresser Henri Eeles. 



1838—1915. 



Ép úgy, mint a «Naumann», a «Dresser» is szinte már fogalommá 

 vált az ornithologusok ajakán s odatapadt azokhoz a szöveg és képanyag 

 szerint nagyszerű és hatalmas, alapvető madártani munkákhoz, melyeket 

 a német NAUMANN-ok a múlt század első felében: «Naturgeschichte der 

 Vögel Deutschlands» címen és példájukra a hetvenes években az angol 

 Dresser: «History of the Birds of Europe, including all the species 

 inhabiting the. Western Palaearctic Region» címen alkottak. 



Mikor mi DRESSER-ről beszélünk, mindig az ő korszakot alkotó, 

 9 testes, nagy kötetből álló, 722 remek, szines táblával ékesített művét i 

 értjük s alig gondolunk a szerző személyére, aki szakunk irodalmát e 

 művel gazdagította. És ezzel korántsem személyét állítjuk háttérbe, hanem 

 inkább előtérbe, mert beleolvasztjuk elválhatatlanul halhatatlan műve 

 dicsőségébe és a legmaradandóbb elismeréssel áldozva nevének, egyéni- 

 ségének egyaránt, lerójjuk hálánkat. 



Dresser nemcsak nagyot alkotott, de nagy kort érve, fejezte be 

 rendkívüli pályáját. 1838 május 9-én született Thirskben, Yorkshireben, 

 ahol nagyapja pénzintézetet alapított. Apja 1845-ben Londonba költözött 

 s vaskereskedéssel foglalkozott. Az ifjú Dresser részben hazájában, rész- 

 ben Németországban végezte tanulmányait s azután szintén beállott apja 

 üzletébe s vele nagyobb utazások alkalmával egész Eszakeurópát bejárta. 

 Utóbb Amerikába került s Texasban tartózkodott. 1870-ben Londonban 

 telepedett meg, mint vaskereskedő, de az utazás végig szenvedélye 

 maradt s a világ sok tájára elvitte. Már mint tanuló Németországban 

 kezdett madárbőröket és tojásokat gyűjteni s gyűjteményét — mely a 

 palaearktikus fauna fajaira szorítkozott — egyre-másra gyarapította. Nagy 

 gondot fordított arra, hogy az egyes példányok eredetéhez szó ne fér- 

 hessen s ebben olyan lelkiismeretes volt, hogy nem sajnálta a fáradságot, 

 utazást, ha arról volt szó, hogy valamely ritkább, érdekesebb fajt meg- 

 szerezzen. A függőcinege fészkéért teszem, már éltesebb korában leuta- 

 zott Angliából egyik dunai szigetünkre. 



Említett nagy munkája után más, nem kisebb jelentőségű, pompás 

 képekkel díszített munkákkal gazdagította madártani irodalmunkat. 1884— 

 86-ban kiadta a gyurgyalagfélék monográfiáját (A Monograph of the Mero- 



1 Az I. kötet Sharpé R. Bowdler közreműködésével 1871-ben, a II— VIII. kötetek 

 merőben Dresser önálló müveiként 1871 — 1881. időközben jelentek meg. A IX. pótlékkötet 

 1895/96-ban látott napvilágot. A képek zömét Keulemans mester, egy részét Wolf 

 JÓZSEF festette. 



